<classify> Hayo yamebainishwa na Katibu Mkuu wa klabu hiyo, Ramadhan Haji alipokuwa akizungumza na mwandishi wa habari hizi kuhusiana na mikakati yao kuelekea msimu mpya wa ligi.Alisema kuwa mabadiliko hayo yalilenga katika maeneo matatu makuu ambayo ni kuanzia kwenye uongozi, benchi la ufundi pamoja na wachezaji.Alisema kuwa katika uongozi kama wanavyojua kuwa mwenyekiti wao amejiuzulu lakini nafasi hiyo itabakia wazi kama ilivyo isipokuwa sasa timu hiyo itakuwa na kurugenzi ya ufundi.Tumefanya mabadiliko ndani ya timu yetu katika maeneo matatu, lengo tukiwa tunataka maboresho katika kuelekea msimu mpya wa ligi ili timu yetu iweze kufanya vizuri, alisema.Alifahamisha kwamba katika kurugenzi ya ufundi kutakuwa na watu watatu ambao hao ndio watakaokuwa na dhamana nzima katika ufundi wa timu nzima, ikiwemo katika masuala ya fedha na ufundi.Kati ya watatu hao wawili aliwataja ingawa hakuwataja kwa majina lakini alisema kuwa mmoja ni raia wa Marekani na mmoja wa Uingereza ambao wamepata zawadi kutoka kwa wenzao ambao wanamitandao ya kijamii nje ya nchi.Katika benchi la ufundi mwenyewe kocha ameomba aongezewe washauri wengine ambao wamempa dhamana ya kutafuta mwenyewe watu hao, pamoja na kupatiwa daktari wa timu yao ambaye ni raia wa Quba.Timu ya Kilimani City inashiriki ligi daraja la pili wilaya ya Mjini ambapo msimu uliopita ilionekana kufanya vibaya jambo ambalo lilipelekea aliyekuwa Mwenyekiti wao Khamis Shaali kujiuzulu.  <topic>: MICHEZO 